JohanHeinsen/ENO huggingface dataset:
Lolland-Falsters Stifts-Tidende, 1834-12-05
Det ved Sammenskud af Fyens Geistlighed foranstaltede Gravminde over sal. Biskop, Dr. Plum er i disse Dage bleven reist over hans og forhen afgangne Hustrues, Sophia Munchs, fælleds Hvilested. Mindet bestaaer af en Støtte, 4 til 5 Al. høi, af fiin guulagtig Sandsteen, under hvis, ogsaa med Billedhuggerarbeide prydede, Gesims Biskopstaven og Oplysningens Fakkel ere lagte overkors og bekrandsede. Paa Midten er anbragt en langagtig, hvid Marmorplade med latinsk Paaskrivt. Øverst sluttes det Hele med et Kors, og nederst med en Gravlampe; begge Deele ligeledes af hvidt Marmor. Gravmindet er desuden allerede tidligere omgivet med Pallisader af støbt Jern, forbundne ved Jernlænker. Lige over for dette Minde er, ogsaa i den senere Tid, reist et anseeligt Kors af støbt Jern, med en forgyldt Paaskrivt, som viser, at Fyens Stifts næstforrige Vi skop, Dr. og Professor Hansen, og hans ham i 23 Aar efterlevende Hustrue, Juliane Marie Rasch, hvile derunder.
Lolland-Falsters Stifts-Tidende, 1834-12-05
"Dagen meddeler nu Oplysning om, hvorledes det over Tode paa Assistentskirkegaarden satte Mindemærke, blev reist ved frivillige Bidrag paa en Plads, som Magistraten havde skjænket uden Betaling. Der kan altsaa ikke være Spørgsmaal om Fornyelse af Betaling til Kirken for en Plads, som er afgivet og skjænket uden Betaling.
Lolland-Falsters Stifts-Tidende, 1834-12-05
Drs. Durchl. Hertugen og Hertuginden af Anhalt Bernburg have ved deres Afreise fra Slesvig tilstillet; Fattigcommissionen i denne Stad 150 Rd. C. i Guld til Uddeeling blandt Sammes Huusarme.
Lolland-Falsters Stifts-Tidende, 1834-12-05
For at bestride Omkostningerne til Opbyggelsen af den om Natten fra den 25de til den 26de Juni d. A. afbrændte Lundner-Kirke, er, foruden en almindelig Kirke Collect, ogsaa allernaadigst tilladt en Huus-Jndsamling i Hertugdømmene.
Lolland-Falsters Stifts-Tidende, 1834-12-05
Som Man seer af altonaer Mercur, har et Selskab i Altona, i Forening med Deeltagere fra Hamborg, til Hensigt, paa fælleds Bekostning at oprette en Telegraph Linie til Curhaven, for derfra i muligst kort Frist og til enhver Aarstid at faae Handels- og Skibs-Efterretninger. Linien skal have Retningen i Uetersen, og derfra over Elben til det Hannoverske.
Lolland-Falsters Stifts-Tidende, 1834-12-05
Paa Grund af circulerende Rygter om, at Altonas nærmeste Omegn skulde være usikker formedelst omstreifende Vagabonder, har Øvrigheden i Altona seet sig foranlediget til, hver Aften at udsende en Patrouille af 4 Dragoner, som hele Natten igjennem enkeltviis ride omkring paa Veiene nærmest Byen.
Lolland-Falsters Stifts-Tidende, 1834-12-05
J Natten til den 23de Novbr., i klart Maaneskin, er det fra Hamborg afgaaende Dampskib "Elbene tørnet imod det ved Altona stationerede kgl. danske Vagtskib, hvis Baadsmand, som sprang til for at forhindre Sammenstødet, paa en ynkelig Maade blev knuust og styrtede i Vandet, hvorpaa han, igjen opfisket, kort efter døde. Han efterlader sig Kone og Børn. Ogsaa paa Dampskibet blev en Mand beskadiget, dog ikke farligt. Vagtskibet selv leed for Resten noget Havari.
Lolland-Falsters Stifts-Tidende, 1834-12-05
Ved den (i f. No. omtalte) ulykkelige Tidragelse med en Baads Kantring i kieler Havn ere ikke mindre end to og tredive Børn blevne berøvede Fader eller Moder. En Mand, som med megen Møie var bragt til Live igjen, saae, da han slog Øinene op, sin Kone ligge død ved Siden af sig, og faldt i en ny Afmagt. Et Hospitalslem i Viborg, Gjertrud Kjeldsen, er ved Døden afgaaet i den sjælden høie Alder af 106 Aar.
Lolland-Falsters Stifts-Tidende, 1834-12-05
Jndsendt. Fra Politivennen er i dette Blad No. 96 optaget en Anke over Fodtøiets slette Hold, med Hensyn til hvilket Skomagerne undskylde sig med, at Garverne anvende Vitriolspiritus, som fordærver Læderet. Dhrr. Skomagere have heri megen Uret; thi hiin Spiritus, bliver i Garverierne alene brugt til Saalelæder, aldeles ikke til Overlæder, og langtfra i den Grad, at den bliver skadelig. Derimod maa Grunden til Fodtøiets Slethed søges i, at Skomagerne, i Stedet for at de forflere Aar siden anvendte godt og forsvarligt Læder, nu bruge tyndt og mindre godt Læder (som naturligviis faaes for billigst Kjøb) saavel til Sommer, som Vinter-Fodtøi, og det er saaledes umuligt at nogen Garver længere kan staae til Ansvar for dets korte Varighed, der, som sagt, alene er en Følge af den slette Qvalitet af Læder, Skomagerne anskaffe sig.
Lolland-Falsters Stifts-Tidende, 1834-12-05
Bekjendtgjørelser. Det blev min sørgelige Lod, herved at bekjendtgjøre, at det behagede Livets og Dødens Herre, ved en blid og rolig Død, den 29de November til sig at bortkalde min elskede og uforglemmelige Mand, Lauritz Balsløv, Sognepræst for Kjettinge og Breininge Menigheder i Lolland, efter flere Ugers Sygdom, i hans Alders 54de Aar og i vort Ægteskabs 23de Aar. Forvisset om, at Enhver, der kjendte den elskede Hedengangne, Værd som Ægtefælle, Fader og Embedsmand, vil deeltage i dette for mig og Søn uoprettelige Tab, kan kun Haabet om, at forenes med ham i en bedre Verden formaae, nogenlunde at troste mit dybtsaarede Hjerte, Kjettinge Præstegaard, den 4de Decbr. 1834. Hedevig Valsløv, født Borck.
Lolland-Falsters Stifts-Tidende, 1834-12-05
At min gode Mand, Brændeviinsbrænder Hans Bredahl Gjerding, omskiftede Tiden med Evigheden den 1ste ds., efterladende mig med 3 uforsørgede Børn bekjendtgjøres herved smerteligst for Familie og Vennen Nysted, den 3die December 1834. K. F. Gjerding, født Kielsen. Sandhedsfaklen.
Lolland-Falsters Stifts-Tidende, 1834-12-05
Hvor, der maatte ville holde det i Kjøbenhavn udkommende Blad Sandhedsfaklen", der redigeres og udgives af Krigsassessor H. J. Hald, og som udgaaer een Gang ugentligen, 1 1/2 Ark stort, ville behage, des angaaende at henvende sig til Hr. Gjæstgiver Calmar i Nakskov. Prisen for et Qvartal er 8 Mk., eller 10 Skill, for hvert Nummer, portofrit tilbragt.
Lolland-Falsters Stifts-Tidende, 1834-12-05
Jndkaldelse.
Lolland-Falsters Stifts-Tidende, 1834-12-05
J Følge derom modtagne Jndberetninger ere følgende Varer paa efternævnte Tider og Steder opdrevne nemlig: Den 26de October d. A. ved Høismarke Forstrand Lollands Nørreherred en Kurv, indeholdende en Deel Fajance og Glasvarer, samt en Balle Humle, begge Deele uden kjendeligt Mærke, den 27de f. M. ved Albo i Lollands Sønderherred tre Sække med Humle, ligeledes uden kjendeligt Mærke. Eieren til disse Varer, som ere bortsolgte ved Auction, indkaldes herved, sub poena præclusi & perpetui silentii, sin Ret til Samme inden Aar og Dag for Stiftamtet at anmelde og beviisliggjøre.
Lolland-Falsters Stifts-Tidende, 1834-12-05
Stiftamtet for Lolland og Falster, Nykjøbing, den 4de December 1834. N. v. Jessen.
Lolland-Falsters Stifts-Tidende, 1834-12-05
Capital, som anbydes. 114 Rbd. 47 1/2 s. S. & T. ere strax at erholde ved Baroniet Juellinge, imod lovbefalet Sikkerhed. Juellinge, den 4de Decbr. 1834. Rostrup.
Lolland-Falsters Stifts-Tidende, 1834-12-05
Tieneste ledig. Ved et af de større Hollænderier her i Lolland er til 1ste Mai næste Aar en Plads ledig for en duelig Meierske; men uden særdeles gode Anbefalinger nytter det ikke at melde sig.
Lolland-Falsters Stifts-Tidende, 1834-12-05
Tilkjøbs.
Lolland-Falsters Stifts-Tidende, 1834-12-05
Chocolade, udarbeidet ved Dampkraft til den største Fiinhed i P. Chr. Deichmans & Comps. Fabrik ved Kjøbenhavn, falholdes til Fabrikpriser hos Hr. J. H. Heidenheim i Nysted og hos Hr. L. Wilchen i Mariebo. Ved Tallotteriets 1408 Trækning i Kjøbenhavn udkom: No. 52. 34. 5. 18. 11.
Lolland-Falsters Stifts-Tidende, 1834-12-12
Lollands og Falsters Stifts Kongelig alene privilegerede. Addressecontoirs Efterretninger. Otteogtyvende Aargang. Nummer 99. Trykt, forlagt og udgivet af C. F. Schultz's Enke, redigeret af J. C. Larsen, Procurator. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1834-12-12
Udenlandsk. England. Det ny Ministerium er ikke endnu bleven ordnet. Der var dog i de sidste Dage af November Tale om, at Robert Peel, men ikke Hertugen af Wellington, var bestemt til at være første Minister. Et Skrivt af Bulwers, om det engelske Ministeriums Crisis, havde i fire Dage oplevet fire Oplag. Hertugen af Wellington har imidlertid ved en Cabinetscoureer afsendt en Note til Kongen af Holland, hvori meldes, at det ny engelske Cabinet ikke vil tage anden Rettesnor i de udenlandske Anliggender, end det forrige Ministerium havde taget. En lignende Note er sendt til Paris, Madrid, Lissabon, Frankfurt, Berlin, Wien og Constantinopel.
Lolland-Falsters Stifts-Tidende, 1834-12-12
Polen. Den 27de November ankom Keiseren til Warschau i allerønskeligste Velgaaende. Under Folkets Jubel begav Monarken sig til Citadellet. Derfra vendte han tilbage til Paradepladsen, hvor han holdt Mønstring over de derværende Tropper, som nøde hans fuldkomne Tilfredshed. Efter at Mønstringen var tilendebragt, begav Hs. Majestæt sig til Slottet og beærede Statholderens Gemalinde med et Besøg. Henimod Aften kjorte han til Palladset Velvedere, hvor han behagede at modtage Generalitetet, den russiske Biskop, saavelsom de catholske Biskopper og Medlemmerne af Administrations- og Statsraadet. Kl. 8 samme Aften reiste han over Praga til Modlin. Hele Byen var illumineret, og uden al Bedækning viste Keiseren sig blandt Folket. – J Følge Skrivelse fra Berlin skal Keiseren, af Kongen af Preussen og især af Keiserinden, paa det Jndstændigste være anmodet om, ikke at tage til Warschau; men Hans Majestæt blev fast i sit Forsæt og sagde, at var det hans Lod at blive Offer for Snigmord, da vilde samme lige saa let ramme ham i St. Petersborg eller paa ethvert andet Sted, som i Warschau, hvorfor han stedse uden Frygt vilde handle saaledes, som han fandt det rigtigt og godt. Fredagen den 12 December 1834.
Lolland-Falsters Stifts-Tidende, 1834-12-12
Preussen. Keiserinden af Rusland afreiste fra Berlin den 27de f. M. Under deres Ophold i Berlin have Keiseren og Gemalinde alene i rede Penge bort skjænket 13,000 Ducater, foruden Daaser, Ringe, Uhr og andre kostbare Sager, som beløbe sig til 3 Gange saameget.
Lolland-Falsters Stifts-Tidende, 1834-12-12
Frankrig. Grev de Montholon staaer i Begreb med at offentliggjøre en ny Organisationsplan for den franske Armee, der, efter Grevens Sigende, er udarbeidet efter Keiserens ham paa St. Helene meddeelte Jdeer og beregnet paa store Besparelser uden at svække Forsvarsystemet.
Lolland-Falsters Stifts-Tidende, 1834-12-12
Adskilligt. Den grundlærde og berømte Dr. Nyrnberger har nu udtænkt et Communicationsmiddel med Folkene i Maanen. Hr. Doctoren foreslaaer nemlig, under en Maaneformørkelse at antænde store Baal paa Jorden, f. Ex. i en Triangel. Maanebeboerne, for hvem vor Jord forekommer saa stor som et Karethjul, maatte da bemærke dette paafaldende Phænomen, og, naar de ikke ere ganske dumme, besvare Signalet. Vistnok maatte Baalet være temmelig stort og vilde følgelig ogsaa blive kostbart (en god Ven af Doctoren har foreslaaet ham, at afbrænde Constantinopel, Rom og Paris); men hvilken Glæde ogsaa, ved næste Maaneformørkelse at see tre Baal i Maanen, til Tegn paa at vi vare blevne forstaaede,
Lolland-Falsters Stifts-Tidende, 1834-12-12
En Foermand, som kjørte fra Marseille til Lyon, satte nylig sin Fragtvogn saa fast i den slette Vei, at det ikke var hans 10 Heste muligt at trække den af Stedet. Tilfældigviis kom den unge Hr. Kionny forbi, lagde villig sine kraftige Lemmer til, og trak, til de Tilstædeværendes saavelsom de 10 Hestes store Forundring, med megen Lethed baade disse og Vognen op af Potten. Den fornøiede Foermand satte med Glæde den Viin, der var bestemt til hans egen Hals, for Hr. Kionnys Snabel. Bemeldte Hr. Kiouny er nemlig en Elephant, som netop befandt sig paa Reisen fra Lyon til Paris.
Lolland-Falsters Stifts-Tidende, 1834-12-12
En Gaardskarl, som tjente hos en Pengevexeleer i Hamborg, bestial forleden sin Herre for 6,000 Mark, pakkede dem i en Kuffert, kaldte en forbigaaende Sjouer, ind fra Gaden og lod ham bringe Kufferten hen til en Vaskerkone, for hvilken Tjeneste han betalte ham saare honnet. Den usædvanlige Betaling og Kuffertens Vægt forekom Sjoueren mistænkelig; han gav Vexeleren er Vink derom, og ved Politiet blev Hr. Urian da greben, just som han, midt i sin Lykkes Glorie, sad i Vaskerkonens Kjælder og sorterede sine Penge. Et Pas til England og en Plads paa Paketbaaden havde han allerede forskaffet sig, men som han ikke denne Gang fik Leilighed til at afbenytte.
Lolland-Falsters Stifts-Tidende, 1834-12-12
Det danske Skib "Johanne Maria" ligger nu i Falmouth og venter paa Gouverneuren over de danske Øer i Vestindien, Gen. v. Scholten, for at bringe ham til St. Croix. (Gouverneuren har forladt Danmark.)
Lolland-Falsters Stifts-Tidende, 1834-12-12
Kieler Correspondentsblade har en "Skrivelse fra Jydland, der indeholder en Skizze af Jydlands og Hertugdømmernes Forhold til hinanden, hvoraf uddrages den Slutning, at der ingen Tilnærmelse vil finde Sted mellem begges Stænderforsamlinger. "Hertugdømmerne", hedder det, have for en Deel valgt Mænd, som i fleersidig Dannelse og Belæsthed hæve sig over JydlandsDeputerede, og som maaskee derfor vilde betragte en Tilnærmelse som en Nedladenhed, medens Sidste igjen give Første Skyld for, at de forsømme det, der ligger dem nærmest, for at gribe efter det Uopnaaelige. Naar de jydske Deputerede, som vel ikke kan betvivles, ville bringe det paa Bane, som Folket ønsker, saa bliver det først og fremmest en Forandring i Consumtionsvæsenet og en Reduction af det enorme Toldpersonale; en Forandring i Kirketienderne, som vel bedst lod sig opnaae ved at inddrage et Antal overflødige Kirker (Veile Amt, paa 36 Qvadrat Mile, har saaledes 80 Kirker); fast Gagering ogsaa af Civil-Embedsmænd, hvorved det forhadte Sportelvæsen undgaaes, Oprettelse af Real- og Jndustriskoler; almindelig Værnepligt, o. s. v.
Lolland-Falsters Stifts-Tidende, 1834-12-12
Den brandlidte Møller og Bager Behr paa Øen Rugenbergen aflægger i altonaer Mercur, sin Tak til det danske Orlogsmandskab, som reddede hans Mølle. Chefen paa Skonnerten Elben", Capit. Bodenhoff, afsendte strax ved Brandens Udbrud Lieuten. Krenckemed et talrigt Mandskab og en Sprøite, den eneste ved Branden, og gave dem Ordre, at virke saalænge det var nødvendigt, hvorved de ogsaa tilbragte næsten to Døgn.
Lolland-Falsters Stifts-Tidende, 1834-12-12
Fiskerne i Veile kjorte den 1ste ds, omkring i Byen og foreviste en sjælden Fisk, som de havde fanget ude i Fjorden. Den var fem Alen lang, omtrent halvtredie Alen i Omfang, med Halen paa tværs og svære Bryst og Rys-Finner; Hovedet var af en egen rund, afstumpet Form, og især hvad dette angik havde Fiskerne ikke før seet dens Mage; Øinene vare smaae, Tænderne runde næsten som Knapper, Farven graae marmoreret eller suarere vatret, Skindet glat og Kjødet fast at føle paa. Den var kommen paa Grund, og da just 3 Baade vare samlede, fik deres Mandskab snart Bugt med den.
Lolland-Falsters Stifts-Tidende, 1834-12-12
J Skaalkendrup By, Aunsløv Sogn ved Nyborg, er en Huusmands Kone nedkommet med tre velskabte Pigebørn, som alle med Moderen leve og befinde sig vel. Mariebo. De valgte Deputerede for de complette Sædegaardes Eiere i Sjællands, Fyens og Lollands Falsters Stifter ere af General-Fiskalen, Høiesteretsadvocat Hr. Etatsraad Treschow, anmodede om, at samles i Kjøbenhavn, for indbyrdes at holde nogle Beraadslaaeninger. Om lignende Forsamlinger af Kjøbstædernes og de mindre Landeiendoms-Besidderes Deputerede hører Man endnu Jnter.
Lolland-Falsters Stifts-Tidende, 1834-12-12
Der er i Gaar bleven gjort den skrækkelige Opdagelse, at en Tjenestepige hos Hr. Procurator Hviid i Nakskov havde født i Dølgsmaal og strax efter Fødselen kastet Barnet i Truget for Svinene, som alt havde fortæret dets Hoved og Arme da Røgteren fandt det. De retlige Undersøgelser ere paabegyndte. Forlangt indrykket.
Lolland-Falsters Stifts-Tidende, 1834-12-12
Den 8de December d. A. jordedes paa Nysted Kirkegaard forrige Kjøbmand og Brændeviinsbrænder Hans Bredahl Gjerding, der døde i sin Alders 35te Aar. Hans Liigfølge var talrigt, og deriblandt Byens Embedsmænd og Honoratiores. De Følelser, Liigfølget lagde for Dagen, beviiste noksom, at han, skjøndt kun af ringe Kaar, ved Retskaffenhed og Hjertensgodhed havde vunden Mængdens Agtelse i den Grad, at hans Bortgang opvakte ikke mindre Sorg hos Fremmede end hans Egne. J senere Tid vare Udsigterne for hans Fremtid blevne lysere; men nu bød Alherren, og han maatte vandre heden. De gode Mennesker, der saavel under hans Sygdom som senere viste denne uheldige Familie deres Deeltagelse, ydes herved Familiens sande Tak! Paa Handskemager Mortensens Loft i Mariebo har jeg siden December Maaned 1833 og indtil i Aar efter Høst havt 68 Tønder Hvede henliggende. Da det i den Anledning skal være udspredt, at Mortensen havde fornærmet mig 8 Tønder Hvede fra, saa vil jeg gjøre Publicummet opmærksomt paa, at Hveden var fugtig høstet og tillige havde staaet i Hæs, saa enhver kyndig Mand vel kan indsee, at den nok kunde svinde saameget; og giver jeg i denne Henseende Mortensen det bedste Vidnesbyrd. Trudstolpegaard, den 10de December 1834. Rasmus Olsen.
Lolland-Falsters Stifts-Tidende, 1834-12-12
Stiftets Kjøbstæders Kirke Nyheder. for November Maaned 1834.
Lolland-Falsters Stifts-Tidende, 1834-12-12
Nykjøbing. Fødte: Mandkjøn 4; Qvindekjøn 4. Døde: Avismand Ole Gustavsen, 35 Aar gl.,(slog sig ihiel, ved at falde ned fra et Holoft); Dagleier Hans Marquardts Datter, Petra Edvardine, 1 Aar; Møllersvend Christian Jensens Datter, Anne Margrethe, 14 Maaneder; Dagleier Frederik Frederiksens Datter, Maren Kirstine, 6 Maaneder; Almisselem Karen Andersdatter, 65 Aar; Anne Walsteds uægte Barn, Karen Marie Andersen, 10 Uger gl.
Lolland-Falsters Stifts-Tidende, 1834-12-12
Bekjendtgjørelser. Det blev min sørgelige Lod, herved at bekjendtgjøre, at det behagede Livets og Dødens Herre, ved en blid og rolig Død, den 29de November til sig at bortkalde min elskede og uforglemmelige Mand, Lauritz Balslov, Sognepræst for Kjettinge og Breininge Menigheder i Lolland, efter flere Ugers Sygdom, i hans Alders 54de Aar og i vort Ægteskabs 23de Aar. Forvisset om, at Enhver, der kjendte den elskede Hedengangnes Værd som Ægtefælle, Fader og Embedsmand, vil deeltage i dette for mig og Søn uoprettelige Tab, kan kun Haabet om, at forenes med ham i en bedre Verden, formaae, nogenlunde at trøste mit dybtsaarede Hjerte. Kjettinge Præstegaard, den 4de Decbr. 1834. Hedevig Balsløv, født Borck.
Lolland-Falsters Stifts-Tidende, 1834-12-12
Auctioner. J Følge Udlæg for kongelige Skatter blive følgende Eiendomme her i Byen opbudne til Salg ved trende Auctioner, nemlig: 1. Kobbersmed Traps Huus, Marr. No. 59, 60 paa Søndergade, bestaaende af 12 Fag Forhuus og 11 Fag Baghuus, Muur- og Bindingsværk, deels med Tegl- og deels med Straatag; Smed Hans Hansens Huus, Matr. No. 60, Litr. b., paa samme Gade, bestaaende af 8 Fag Forhuus og 10 Fag Baghuus, deels med Tegl- og deels med Straatag, og Ole Langes Enkes Huus, Matr. No. 98 paa Søndervestergade, bestaaende af 7 Fag Forhuus og 4 Fag Sidehuus, Muur- og Bindingsværk med Straatag. De tvende første Auctioner afholdes paa mit Contoir Onsdagen den 24de December d. A. og 7de Januar 1835, hver Dags Formiddag Kl. 10; den 3die Auction i Stederne selv Onsdagen den 14de Januar, over det første Sted Kl. 10, over det andet Kl. 11 og over det tredie Kl. 12.
Lolland-Falsters Stifts-Tidende, 1834-12-12
By- og Herreds-Contoiret i Saxkjøbing, den 7de December 1834. Ravnkilde.
Lolland-Falsters Stifts-Tidende, 1834-12-12
Mandagen den 15de ds., om Formiddagen, Kl. 10, bliver efter Vedkommendes Begjæring. afholdt offentlig Auction i Böttöe Bye herpaa Falster over circa 200 Tönder Trondhjemske Sild og circa 20 Tönder Tran af den ved Bötte indstrandede Galease Acolus's" Ladning, hvortil de Lysthavende herved indbydes. Falsters Birk, den 8de December 1834. C. G. Krüger.
Lolland-Falsters Stifts-Tidende, 1834-12-12
Jndkaldelser.
Lolland-Falsters Stifts-Tidende, 1834-12-12
J Følge derom modtagne Jndberetninger ere følgende Varer paa efternævnte Tider og Steder opdrevne, nemlig: Den 26de October d. A. ved Høismarke Forstrand i Lollands Nørreherred en Kurv, indeholdende en Deel Fajance og Glasvarer, samt en Balle Humle, begge Dele uden kjendeligt Mærke; den 27de f. M. ved Albo i Lollands Sønderherred tre Sække med Humle, ligeledes uden kjendeligt Mærke. Eieren til disse Varer, som ere bortsolgte ved Auction indkaldes herved, sub poena præclusi & perpetui silentii, sin Ret til Samme inden Aar og Dag for Stiftamtet at anmelde og beviisliggjøre.
Lolland-Falsters Stifts-Tidende, 1834-12-12
Stiftamtet for Lolland og Falster, Nykjøbing, den 4de December 1834. R. v. Jessen. Forhen afdøde Overskibschirurg Bent Bentzen og nu ofdøde Hustrue Dorthea Christine fød Aagesen, deres fælleds Bo, behandles af undertegnede committerede Skifteforvalter til, efter de Afdødes oprettede Testamente, formeentlig Skifte og Deeling imellem Begges Arvinger.
Lolland-Falsters Stifts-Tidende, 1834-12-12
Det bemærkes, at de Afdøde ei efterlade sig Livsarvinger. Thi indkaldes herved de Afdødes Arvinger, med Aar og Dags Varsel, til for mig at anmelde og beviisliggjøre deres Arveret.
Lolland-Falsters Stifts-Tidende, 1834-12-12
Grevskabet Christianssædes østre Distriets Skifteret pr. Mariebo, den 11te Decbr. 1834. J. M. Lytzen.
Lolland-Falsters Stifts-Tidende, 1834-12-12
Capitaler, som anbydes. 114 Rbd. 47 1/4 s. S. & T. ere strax at erholde ved Baroniet Juellinge, imod lovbefalet Sikkerhed. Juellinge, den 4de Decbr. 1834. Rostrup. 136 Rbd. 67 s. S. & T. ere strax at erholde ved Baroniet Juellinge, imod lovbefalet Sikkerhed. Juellinge, den 11te Decbr. 1834. Rostrup.
Lolland-Falsters Stifts-Tidende, 1834-12-12
Condition ønskes. En Gartner, som har særdeles gode Anbefalinger for Duelighed i Faget, ønsker Condition til 1ste Mai d. A. Addressecontoiret anviser den Søgende.
Lolland-Falsters Stifts-Tidende, 1834-12-16
Lollands og Falsters Stifts Kongelig alene privilegerede. Addrevsecontoirs Efterretninger. Otteogtyvende Aargang. Rummer 100. Trykt, forlagt og udgivet af C. C. Schultz's Enke, redigeret af J. C. Larsen, Procurator. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1834-12-16
Adskilligt. De franske Kamre aabnedes den 1ste ds. Da nogle Sager, selve Kamrene vedkommende, vare afgjorte, betraadte Justitsministeren, Hr. Persil, Tribunen. Hans Tale angik et Lovudkast om Ministrenes og andre offentlige Embedsmænds Ansvarlighed, ved hvilken Leilighed han yttrede Formening om, at Ministrene skulle kun drages til Ansvar for slette Hensigter, men ikke for Efterladenhed. Ved at omtale, hvorledes Ministrenes Ansvarlighed er deels af politisk og deels af criminel Natur, erklærede han, at et Ministeriums Bestaaen ligger deri, at det gaaer fremad Haand i Haand med den offentlige Mening, dette alle Statsmænds høieste Tribunal. Dets Regjeringssystem maa billiges af en afgjort og frit udtalt Majoritet. En Vaklen derimod, eller en vis Usikkerhed i Majoriteten, med Hensyn til den almindelige Regjerings Politik, paalægger Ministeren den Pligt, strax at nedlægge Embedet. – Derefter foreslog Hr. Thiers, som Minister for det Jndre, at bevilge 360,000 Fr. til Opførelsen af en ny Sal for Pairskammeret.
Lolland-Falsters Stifts-Tidende, 1834-12-16
J Spanien skulle 25,000 Mand, i Følge Ordre fra Regjeringen, i al Hurtighed udskrives.
Lolland-Falsters Stifts-Tidende, 1834-12-16
Det engelske Ministerium er ikke endnu ordnet. Sir Peel, som i den sidste Tid har været i Florenz, ventedes til London den 8de ds.
Lolland-Falsters Stifts-Tidende, 1834-12-16
Hertugen af Leuchtenberg ventes til Lissabon henimod Midten af Januar.